Actualizare. O cameră de luat vederi a surprins momentul impactului.
Știre inițială. Astăzi, în jurul orei 10:15, a avut loc un accident feroviar în comuna Dumbrava Roșie, când un autoturism a fost implicat într-o coliziune cu un tren, la o trecere de cale ferată.
Din fericire, conducătorul auto, singurul ocupant al mașinii, a reușit să se autoevacueze imediat după impact și a scăpat nevătămat, neavând nevoie de îngrijiri medicale, conform informațiilor furnizate de ISU Neamț.
La rândul lor, cele 15 persoane aflate în tren au scăpat nevătămate și nu au necesitat asistență medicală.
Echipaje de pompieri au intervenit imediat pentru a asigura măsurile de prevenire și stingere a incendiilor.
Denisa POPA